als_Latn dik_Latn nus_Latn
Qeveria pritet të shpallë brenda vitit edhe konkurse të tjera punësimi.
Konkursi që është shpallur së fundmi nga Sekretariati për Implementimin e Marrëveshjes së Ohrit, është i pari, por jo dhe i fundit.
Kjo sepse sipas Programit për Përfaqësimin e Drejtë dhe Adekuat që ka miratuar Qeveria, gjatë këtij viti duhet të punësohen rreth 400 shqiptarë.
Lajmi është konfirmuar nga zëdhënësi i Qeverisë, Muhamet Hoxha.
Ai sqaroi se me konkursin i cili është shpallur dje do të pranohen 154 nëpunës shtetërorë.
“Konkursi për pranimin e 154 nëpunësve shtetërorë është i pari për vitin vijues 2015. Këto punësime dhe të tjera që pritet të ndodhin brenda vitit, janë pjesë e Programit për Përfaqësimin e Drejtë dhe Adekuat, i cili është miratuar tashmë nga Qeveria dhe që parasheh rreth 400 punësime për vitin 2015”, tha Hoxha për “Zhurnal”.
Ai u shpreh se që pas ardhje së BDI-së në pushtet, Qeveria ka miratuar çdo vit programe të tilla.
“Qëllimi i këtyre programeve është rritja e përfaqësimit të drejtë dhe adekuat të komuniteteve joshumicë, sipas një plani paraprak dhe të mirëstudiuar”, tha Hoxha.
als_Latn als_Latn als_Latn als_Latn als_Latn als_Latn als_Latn als_Latn